Van As het Kotze gevra of daar enigiets is wat hy onthou of wat hy wil sê. “Jy het nou die geleentheid om skuld te beken. ‘n Kind is dood en mense is getraumatiseer,” het Van As gesê. Kotze het dit van die hand gewys en gesê hy sal slegs die vrae beantwoord wat aan hom gestel word.
Hy erken dat hy ontstoke was terwyl Bonnette aan die bed vasgebind was. “Ek weet ek het rondgeloop. Ek het die kantsnyer opgetel en ek was baie kwaad.”
Hy sê hy het haar daarmee gedreig en onthou net dat hy bloed gesien het. Hy het nie besef dat hy Bonnette beseer het totdat hy bloed gesien het nie.
Meintjes het hom gevra oor ‘n bloedstollingsmiddel wat hy op Bonnette gebruik het. “Ek wou haar help,” het Kotze gesê. Hy sê dit is gebruik om die bloeding te stop, maar as hy nou weer daaraan dink sou hy dit nie gebruik het nie.
Meintjes wou by hom weet hoe hy sekere gebeure onthou, maar ander vergeet wat daardie dag gebeur het. “Dit is ‘n toestand wat vir my baie ernstig is,” het hy gesê. Kotze sê sy geheue sedert Oujaarsaand 2011 is beïnvloed. Hy het getuig dat hy gesien het hoe Bonnette hom verkul.
Kotze het die getuienis van Conrad se vriend, wat hom daardie dag na Kotze se huis vergesel het, verwerp. Marthinus Cloete het gesê Kotze het hom aangesê om ‘n boks of ‘n krat in die motorhuis te gaan haal, terwyl Conrad in die huis in gegaan het om na sy ma te soek. “Ek dink Cloete is na die motorhuis toe om te gaan wegkruip,” het Kotze gesê. Hy sê die krat was net buite die huis, en nie naby aan die motorhuis nie. Hy sê Cloete het getuig dat hy nie die konfrontasie in die huis gehoor het nie. “Daar is nie ‘n manier wat Cloete nie die skote gehoor het nie.”
Kotze het aan die hof gesê hy wou nie na foto’s van Conrad se liggaam kyk nie. “Dit ontstel my te veel.” Hy onthou egter dat Conrad gesê het, “Nee oom, moenie.” “Alles het net gebeur. Ek het die skoot gehoor.”
Meintjes wou by hom weet waarom, indien hy en Conrad so ‘n goeie verhouding gehad het, hy om sy lewe sou smeek toe hy Kotze gesien het. “As ek vandag terugdink, dan moet dit wees omdat hy die vuurwapen in my hand gesien het. Hy het gedink ek sou hom skiet.”
Meintjes het hom hierna uitgevra oor die aand wat Bonnette hom glo met ‘n ander man verkul het. Hy was glo na ‘n oujaarsdans en het gesien hoe sy liefderyk met ‘n ander man gesels. Kotze het erken dat hy hulle afgeloer het. “Ek kon nie glo wat ek sien nie,” het hy gesê. Hy getuig verder dat, hoe moeilik dit ook vir hom was, hy hulle na haar huis toe gevolg en verder afgeloer het. “Dit het net die prentjie voltooi. Dit was ‘n totale leuen.” Kotze sê hy het tydens hul huwelik baie vrae gehad oor haar getrouheid en dít wat hy Oujaarsaand gesien het, het glo baie verduidelik.
Meintjies wou by Kotze weet wat hy gehoop het om te sien deur hulle na Bonnette se huis te agtervolg. Sy voer aan Kotze het reeds gesien Bonnette is saam met ‘n ander man. “Presies wat ek daardie aand gesien het… Ek is bly ek het dit gesien,” het Kotze gesê. Hy het getuig hoe hy gesien het dat die twee soen en hoe die man aan Bonnette se borste vat. Meintjes sê egter dat, ondanks dít wat hy gesien het, het hy nooit reageer of hulle konfronteer nie. “Ek is nie iemand wat instorm en mense seermaak nie,” het hy geantwoord.
Hy moet vir die volgende vyf jaar elke maand R3 000 aan die vereniging terugbetaal of tronkstraf staar hom in die gesig.
Ek weet van baie mense wat steel en ander gebooie van God verbreek. Die loon van die sonde is die dood. Hy het ‘n kans gekry om dinge reg te stel, wees bly daaroor en wys ‘n bietjie genade. Daar is baie mense wat nie die kans kry om reg te maak nie.
Dit is ‘n skande dat hy so lig daarvan afkom!! Ek dink hy moes sit soos enige skelm behoort te doen!!
Dankie vir jou kommentaar. Welgedaan met jou skerp oog! Jammer vir die oorsig, die berig is reeds gewysig.